ইবরাহীম খলিল : ব্যাংক ঋণের জন্য সারাদেশের এক লাখ ৬৮ হাজারের বেশি কৃষকের নামে ঝুলছে সার্টিফিকেট মামলা। এদের মধ্যে আবার ওয়ারেন্ট জারি হয়েছে ১১ হাজার ৭৭২ জন কৃষকের নামে, যারা অর্থ পরিশোধ করতে না পেরে গ্রেফতারের ভয়ে পালিয়ে বেড়াচ্ছেন। রাষ্ট্রীয় মালিকানাধীন সোনালী, জনতা, অগ্রণী, রূপালী এই চার বাণিজ্যিক ব্যাংক এবং বাংলাদেশ কৃষি ব্যাংক ও রাজশাহী কৃষি উন্নয়ন ব্যাংক এই মামলাগুলো করেছে। বাংলাদেশ ব্যাংকের তৈরি করা এক হালনাগাদ প্রতিবেদনে কৃষিঋণ সার্টিফিকেট মামলার এ তথ্য দেওয়া হয়েছে।